Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 19:1-14
Iti mangiwanwanwan. Samiweng ni David.19 Ti langlangit idekdeklarada ti dayag ti Dios;+Ket maipapan iti aramid ti im-imana ibagbaga ti tangatang.+2 Ti maysa nga aldaw kalpasan ti sabali pay nga aldaw mangyesngaw iti panagsao,+Ket ti maysa a rabii kalpasan ti sabali pay a rabii mangiparang iti pannakaammo.+3 Awan panagsao, ket awan sasao;Iti biangda awan timek a mangngegan.+4 Iti intero a daga nagsaknap ti pagrukodda a parteng,+Ket agingga iti ungto ti nabunga a daga nagsaknap ti sasaoda.+Kadakuada nangipasdek iti tolda maipaay iti init,+5 Ket kasla maysa dayta a nobio no rummuar manipud siledna a maipaay iti kasar;+Agrag-o dayta kas ti panagrag-o ti maysa a nabileg a lalaki nga agtaray iti maysa a dana.+6 Manipud maysa nga ungto ti langlangit isu ti pagruaranna,Ken ti nalpasen a panagrikusna ket agingga kadagiti sabali nga ungtona;+Ket awan ti aniaman a naitalimeng manipud pudotna.+7 Ti linteg+ ni Jehova perpekto,+ mamagsubli iti kararua.+Ti pammalagip+ ni Jehova mapagpiaran,+ mamagsirib iti daydiay awanan kapadasan.+8 Dagiti bilin+ manipud ken Jehova nalintegda,+ mamagrag-o iti puso;+Ti bilin+ ni Jehova nadalus,+ mamagsilnag iti matmata.+9 Ti panagbuteng+ ken Jehova nasin-aw, agtalinaed iti agnanayon.Dagiti hudisial a pangngeddeng+ ni Jehova pudnoda;+ napaneknekan a naan-anayda a nalinteg.+10 Ad-addada a matarigagayan ngem iti balitok, wen, ngem iti adu a napasudi a balitok;+Ken nasamsam-it ngem iti diro+ ken iti agay-ayus a diro dagiti kalaba.+11 Kasta met, ti bukodmo nga adipen napakdaaran babaen kadakuada;+Iti panangsalimetmet kadakuada adda dakkel a gunggona.+12 Dagiti biddut—siasino ti makailasin?+Manipud kadagiti nailemmeng a basol ipakaammonak nga awanan basol.+13 Kasta met manipud kadagiti nadursok a tignay igawidmo ti adipenmo;+Dika ipalubos a dominarandak.+Iti kasta naan-anayakto,+Ket nagtalinaedakton nga awanan basol manipud adu a salungasing.14 Dagiti sasao ti ngiwatko ken ti panagmennamenna ti pusok+Agbalinda koma a makaparagsak iti sanguanam, O Jehova a Batok+ ken Mannubbotko.+
ilo_Latn ilo_Latn ayr_Latn ilo_Latn